Током лета 2004. селектор Жељко Обрадовић га је уврстио на шири списак репрезентације Србије и Црне Горе за Олимпијске игре 2004 у Атини. Ипак Варда није успео да уђе у коначни састав. Током припрема репрезентације Србије за Европско првенство 2007. у Шпанији, након што је неколико играча отказало позив, Варда је понудио своје услуге тадашњем селектору Зорану Славнићу али селектор није желео да позива нове играче у тим.